Задържаха двама за подкупи в ловешкия ТЕЛК - България - inews.bg
14.08.2020 13:49 София 27°C
Задържаха двама за подкупи в ловешкия ТЕЛК
Прокуратурата е наблюдавала схемата около година
по статията работи: iNews.bg | 31.01.2019 | 17:23 0
Окръжна прокуратура – Ловеч повдигна обвинения и задържа за 72 часа две лица във връзка с водено досъдебно производство за подкуп на длъжностни лица в ТЕЛК – Ловеч. Това съобщиха Валентин Вълков, окръжен прокурор на Ловеч и Ивайло Спиридонов, директор на ГДБОП на брифинг, днес, във връзка с проведени процесуални-следствени действия по досъдебно производство за извършени престъпления от членове на ТЕЛК-Ловеч.
Окръжният прокурор Валентин Вълков предостави на присъстващите представители на медиите информация, че по образуваното преди около година досъдебно производство, след съвместни действия с ГДБОП, са събрани доказателства за повдигане на обвинения за получаване на подкуп, срещу две лица – председателя на ТЕЛК-Ловеч и лице, действащо като посредник при предаването на парични суми като подкуп за членовете на комисия. Целта е била получаването от множество, действително страдащи от различни заболявания лица, на завишен процент нетрудоспособност или определяне процент на нетрудоспособност на лица, които не страдат от заболяване, подлежащо на разглеждане от ТЕЛК. По този начин са получавани неправомерно значителни суми за продължителен период, с което са били причинени значителни щети на пенсионния фонд
Проведени са претърсвания на 17 адреса в населени места от Ловешка област, като са иззети документи, веществени доказателства и пари около 37 000 лв., свързани с престъпната дейност.
Привлечените обвиняеми за задържани за 72 часа, като предстои внасяне на искане до съда за вземане на постоянна мярка за неотклонение "Задържане под стража".
Продължават следствените действия за изясняване дейността на всички участващи в ТЕЛК лекари, както и разпити на свидетели.
Сега Супер камери документална поредица